pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.คลังเยี่ยมคารวะรองนายกฯ และ รมว.คลังของญี่ปุ่น
วันพุธที่ 31 กรกฎาคม 2562
รมว.คลังเยี่ยมคารวะรองนายกฯ และ รมว.คลังของญี่ปุ่น
รัฐมนตรีว่าการกระทรวงการคลัง และคณะ ได้เข้าพบรองนายกรัฐมนตรีและรัฐมนตรีว่าการกระทรวงการคลังของญี่ปุ่น เมื่อวันที่ 30 กรกฎาคม 2562 เพื่อเยี่ยมคารวะในโอกาสเข้ารับตําแหน่งรัฐมนตรีว่าการกระทรวงการคลัง
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า ดร.อุตตม สาวนายน รัฐมนตรีว่าการกระทรวงการคลัง และคณะ ได้เข้าพบนาย Taro Aso รองนายกรัฐมนตรีและรัฐมนตรีว่าการกระทรวงการคลังของญี่ปุ่น เมื่อวันที่ 30 กรกฎาคม 2562 เพื่อเยี่ยมคารวะในโอกาสเข้ารับตําแหน่งรัฐมนตรีว่าการกระทรวงการคลัง โดยรัฐมนตรีว่าการกระทรวงการคลังได้เน้นย้ําถึงเสถียรภาพทางเศรษฐกิจไทย และความต่อเนื่องของนโยบายเศรษฐกิจของรัฐบาล ซึ่งยังให้ความสําคัญกับการดําเนินนโยบายเพื่อสนับสนุนการยกระดับศักยภาพของเศรษฐกิจและเสริมสร้างขีดความสามารถในการแข่งขันของไทย การปรับปรุงระบบสวัสดิการและพัฒนาคุณภาพชีวิตของประชาชน การยกระดับศักยภาพของแรงงานการวางรากฐานระบบเศรษฐกิจของประเทศสู่อนาคต ตลอดจนการสนับสนุนการลงทุนและการสร้างโครงสร้างพื้นฐานทั้งในประเทศและเชื่อมโยงระหว่างประเทศไทยกับกลุ่มประเทศ CLMV นอกจากนี้ ทั้งสองฝ่ายได้หารือกันถึงการสร้างความร่วมมือระหว่างกระทรวงการคลัง หน่วยงานกํากับดูแลด้านการเงิน และสถาบันการเงินของทั้งสองประเทศในด้านต่างๆ เช่น การลงทุนในโครงสร้างพื้นฐาน การส่งเสริมผู้ประกอบการวิสาหกิจขนาดกลางและขนาดย่อม และนโยบายรองรับสังคมผู้สูงอายุ
นอกจากนี้ รัฐมนตรีว่าการกระทรวงการคลังได้หารือกับนายTadashi Maeda ผู้ว่าการธนาคารเพื่อความร่วมมือระหว่างประเทศแห่งญี่ปุ่น (Japan Bank for International Cooperation: JBIC) เกี่ยวกับการดําเนินโครงการที่สําคัญของ JBIC ในประเทศไทย เช่น การสนับสนุนด้านเงินกู้ทั้งในโครงการภาครัฐและเอกชน รวมทั้งการสนับสนุนทางการเงินแก่ SMEs ของญี่ปุ่นในประเทศไทย ในโอกาสนี้ได้เชิญชวนให้ JBIC ขยายบทบาทในประเทศไทย โดย ดร.อุตตมฯ ได้กล่าวว่าขณะนี้ประเทศไทยมีโครงการพัฒนาโครงสร้างพื้นฐานทั้งในประเทศและเชื่อมโยงระหว่างประเทศไทยกับภูมิภาคอาเซียน รวมทั้งโครงการเขตพัฒนาพิเศษภาคตะวันออก (Eastern Economic Corridor: EEC) ทั้งนี้ รัฐมนตรีว่าการกระทรวงการคลังได้แสดงความขอบคุณที่ญี่ปุ่นมีบทบาทสําคัญในการสนับสนุนกลไกการขับเคลื่อนการพัฒนาตามยุทธศาสตร์ไทยมาโดยตลอด
รัฐมนตรีว่าการกระทรวงการคลังยังได้หารือทวิภาคีกับผู้บริหารของบริษัท Marubeni Corporation ซึ่งรัฐมนตรีว่าการกระทรวงการคลังได้ให้ความมั่นใจถึงเศรษฐกิจไทย พร้อมทั้งเชิญชวนให้บริษัทขยายการลงทุนในประเทศไทย
สํานักงานเศรษฐกิจการคลัง
โทร. 0-2273-9020 ต่อ 3610
รัฐบาลไทย-ข่าวทำเนียบรัฐบาล-ไอแบงก์ร่วมเปิดตัวโครงการ “เกื้อกูลผู้สูงวัย สังคมไทยน่าอยู่”
วันพฤหัสบดีที่ 31 มกราคม 2562
ไอแบงก์ร่วมเปิดตัวโครงการ “เกื้อกูลผู้สูงวัย สังคมไทยน่าอยู่”
เมื่อช่วงเช้าวันพุธที่ 30 ม.ค.2562 ธนาคารอิสลามแห่งประเทศไทย (ไอแบงก์) ในฐานะเครือข่ายสภาสถาบันการเงินของรัฐ ร่วมงานเปิดตัวโครงการ “เกื้อกูลผู้สูงวัย สังคมไทยน่าอยู่” โดยมีนายอภิศักดิ์ ตันติวรวงศ์ รัฐมนตรีว่าการกระทรวงการคลัง ประธานในพิธี
นายวุฒิชัย สุระรัตน์ชัย ผู้จัดการธนาคารอิสลามแห่งประเทศไทย (ไอแบงก์) เปิดเผยว่า โครงการ “เกื้อกูลผู้สูงวัย สังคมไทยน่าอยู่” จัดโดยกระทรวงการคลัง ร่วมกับสมาคมธนาคารไทย และสภาสถาบันการเงินของรัฐ ไอแบงก์จึงขอเชิญชวนผู้สูงอายุที่รับเบี้ยยังชีพอยู่ในปัจจุบัน และมีฐานะการเงินที่มั่นคงร่วมบริจาคเบี้ยยังชีพ เพื่อนําเงินไปช่วยเหลือผู้สูงอายุที่มีรายได้น้อย โดยผู้ที่แจ้งบริจาคตั้งแต่วันที่ 1 กุมภาพันธ์ - 31 มีนาคม 2562 จะได้รับใบประกาศเกียรติคุณจากนายกรัฐมนตรี และสามารถนําไปลดหย่อนภาษีได้ 1 เท่า แจ้งบริจาคได้ที่ไอแบงก์ทุกสาขาทั่วประเทศ นอกจากนี้ ผู้สูงอายุ(60 ปีขึ้นไป) ที่ได้ขึ้นทะเบียน เพื่อขอรับสวัสดิการเบี้ยยังชีพสามารถติดต่อสาขาของธนาคาร เพื่อเปิดบัญชีเงินฝากผู้สูงอายุ โดยไม่กําหนดจํานวนเงินขั้นต่ําในการเปิดบัญชี ฟรี! ค่าทําบัตรเอทีเอ็ม และค่าธรรมเนียมรายปีสําหรับปีแรก สอบถามรายละเอียดเพิ่มที่ไอแบงก์ทุกสาขาทั่วประเทศ หรือที่ Call Center โทร 1302
รัฐบาลไทย-ข่าวทำเนียบรัฐบาล-ยธ. จัดเวิร์กช็อปทำผลงานเพื่อเสนอรับรางวัลบริการภาครัฐแห่งชาติ และ รางวัลความเป็นเลิศด้านการบริหารราชการแบบมีส่วนร่วม ประจำปี พ.ศ. ๒๕๖๐
วันพฤหัสบดีที่ 26 มกราคม 2560
ยธ. จัดเวิร์กช็อปทําผลงานเพื่อเสนอรับรางวัลบริการภาครัฐแห่งชาติ และ รางวัลความเป็นเลิศด้านการบริหารราชการแบบมีส่วนร่วม ประจําปี พ.ศ. ๒๕๖๐
นางกรรณิการ์ แสงทอง รองปลัดกระทรวงยุติธรรม เป็นประธานการประชุมเชิงปฏิบัติการจัดทําผลงานเพื่อเสนอรับรางวัลบริการภาครัฐแห่งชาติและรางวัลความเป็นเลิศด้านการบริหารราชการแบบมีส่วนร่วม ประจําปี พ.ศ. ๒๕๖๐
ในวันพฤหัสบดีที่ ๒๖ มกราคม ๒๕๖๐ เวลา ๑๓.๐๐ น.
นางกรรณิการ์ แสงทอง รองปลัดกระทรวงยุติธรรม
เป็นประธานการประชุมเชิงปฏิบัติการจัดทําผลงานเพื่อเสนอรับรางวัลบริการภาครัฐแห่งชาติ
และรางวัลความเป็นเลิศด้านการบริหารราชการแบบมีส่วนร่วม ประจําปี พ.ศ. ๒๕๖๐
จากสํานักงานคณะกรรมการพัฒนาระบบราชการ
อันเป็นการแสดงให้เห็นถึงประสิทธิภาพการให้บริการประชาชนของหน่วยงานในสังกัดกระทรวงยุติธรรม
โดยมีข้าราชการ เจ้าหน้าที่ที่เกี่ยวข้องจากสํานักงานยุติธรรมจังหวัด สํานักนโยบายและยุทธศาสตร์
และสํานักงานปลัดกระทรวงยุติธรรม เข้าร่วมฯ
ณ โรงแรมเทวาบูติค โฮเทล ถนนแจ้งวัฒนะ กรุงเทพฯ
รัฐบาลไทย-ข่าวทำเนียบรัฐบาล-นรม. เผยทำงานเต็มที่ เกิน 100% ยืนยันทำทุกอย่างให้ดีที่สุดภายในกรอบระยะเวลาที่มี
วันพุธที่ 17 พฤษภาคม 2560
นรม. เผยทํางานเต็มที่ เกิน 100% ยืนยันทําทุกอย่างให้ดีที่สุดภายในกรอบระยะเวลาที่มี
นายกรัฐมนตรีเผยทํางานเต็มที่เกิน 100% ยืนยันทําทุกอย่างให้ดีที่สุดภายในกรอบระยะเวลาที่มี
วันนี้ (16 พฤษภาคม 256) เวลา 13.30 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงการทํางานในตําแหน่งนายกรัฐมนตรีว่า วันนี้ตนไม่ใช่ทํางาน 100 เปอร์เซนต์ เเต่ทํางานเต็ม 200 เปอร์เซนต์ เพราะต้องกํากับดูเเล ติดตามนโยบายทั้งหมด ตามรูปแบบของตน ขอถามคนที่จะเข้ามาทํางานในวันข้างหน้าว่าจะทําอย่างไร จะปรับสิ่งที่ผิดพลาดจากครั้งที่เเล้วอย่างไร
นายกรัฐมนตรีกล่าวว่า "เอาคําถามที่จะถามว่าผมยังทําไม่เสร็จ ไม่มีผลงานบ้างล่ะ ไปถามเขาสิว่าที่ผ่านมาเขามีผลงานอะไร ผลงานนั้นถูกต้องเท่าเทียมจริงหรือเปล่า ทําไมยังเหลือให้ผมทําอีกเยอะเเยะ เเล้วมาบอกว่าทําไม่เสร็จ เเล้วที่ทํามา 30 ปี กี่สิบปีกันมากี่รัฐบาล ก็เลยต้องมียุทธศาสตร์ชาติไงล่ะ ต้องทําต่อไป 20-30 ปี นโยบายรัฐบาลที่ทําดีเเล้วก็ทําต่อ ผมไม่ได้ไปล้มทั้งหมด เเต่ต่อไปจะล้มหรือเปล่าไม่รู้ ทําให้มันดีขึ้น เเกะมันออกมา เเต่จะดีขึ้นทันใจไม่ได้ ต้องใช้การทํางาน การมีส่วนร่วม หลายอย่างต้องไปดู อะไรที่ไม่ก้าวหน้าก็บอกมา ผมจะไปตามให้ มีรัฐบาลไหนฟังเเบบนี้บ้าง"
ส่วนผลการดําเนินงานของรัฐบาลในช่วงครบรอบ 3 ปี นายกรัฐมนตรีกล่าวว่า ส่วนตัวไม่พอใจเพราะทํางานให้เสร็จตามเวลาไม่ได้ แต่ได้ทําทุกอย่างให้ดีที่สุดตราบเท่าที่มีงบประมาณและเวลาให้ทํา ส่วนใครจะทําต่อก็เป็นเรื่องของวันข้างหน้า และต้องการให้ทุกอย่างต่อเนื่องในวันข้างหน้า ซึ่งหลายคนไม่เข้าใจ และไม่พอใจกล่าวหาว่ารัฐบาลจะสืบทอดอํานาจ แต่ผมจะสืบทอดปัญหาที่แก้ไขไม่เสร็จให้รัฐบาลชุดต่อไปทํางานแก้ไขปัญหาเพื่อประเทศชาติ
----------------------------
รัฐบาลไทย-ข่าวทำเนียบรัฐบาล-ขณะนี้มีการอนุญาตให้จำหน่ายสุรา หรือเครื่องดื่มที่ผสมแอลกอฮอล์ ได้หรือไม่ ??
วันศุกร์ที่ 1 พฤษภาคม 2563
ขณะนี้มีการอนุญาตให้จําหน่ายสุรา หรือเครื่องดื่มที่ผสมแอลกอฮอล์ ได้หรือไม่ ??
ขณะนี้มีการอนุญาตให้จําหน่ายสุรา หรือเครื่องดื่มที่ผสมแอลกอฮอล์ ได้หรือไม่ ??
Q : ขณะนี้มีการอนุญาตให้จําหน่ายสุรา หรือเครื่องดื่มที่ผสมแอลกอฮอล์ ได้หรือไม่ ??
A : ได้ โดยล่าสุดได้มีคําสั่งให้ร้านอาหารหรือเครื่องดื่มซึ่งจําหน่ายสุราหรือเครื่องดื่มแอลกอฮอล์ให้เปิดได้ แต่ห้ามบริโภคภายในร้าน โดยให้มีผลตั้งแต่วันที่ 3 พฤษภาคม 2563 เป็นต้นไป แต่ทั้งนี้หากมีเหตุสมควรต้องจํากัดการจําหน่ายสุราหรือเครื่องดื่มแอลกอฮอล์ ให้เป็นอํานาจของผู้ว่าฯ ในการออกคําสั่งตามอํานาจได้
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ พอใจโครงการเรือเฟอร์รี่ข้ามอ่าวไทยคืบ กำชับคมนาคมเร่งประชาสัมพันธ์เพิ่มจำนวนผู้ใช้บริการ คาดสร้างมิติใหม่การท่องเที่ยวทางทะเล เพิ่มศักยภาพเศรษฐกิจประเทศ
วันอังคารที่ 14 กุมภาพันธ์ 2560
โฆษกรัฐบาลเผย นายกฯ พอใจโครงการเรือเฟอร์รี่ข้ามอ่าวไทยคืบ กําชับคมนาคมเร่งประชาสัมพันธ์เพิ่มจํานวนผู้ใช้บริการ คาดสร้างมิติใหม่การท่องเที่ยวทางทะเล เพิ่มศักยภาพเศรษฐกิจประเทศ
นายกรัฐมนตรี พอใจความคืบหน้าโครงการเรือเฟอร์รี่ข้ามอ่าวไทย พัทยา-หัวหิน ที่ได้เปิดดําเนินการอย่างเป็นทางการแล้ววานนี้ (12 ก.พ.) ที่ท่าเทียบเรือท่องเที่ยวพัทยาใต้ (แหลมบาลีฮาย) จ.ชลบุรี
วันที่ 13 กุมภาพันธ์ 2560 พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี พอใจความคืบหน้าโครงการเรือเฟอร์รี่ข้ามอ่าวไทย พัทยา-หัวหิน ที่ได้เปิดดําเนินการอย่างเป็นทางการแล้ววานนี้ (12 ก.พ.) ที่ท่าเทียบเรือท่องเที่ยวพัทยาใต้ (แหลมบาลีฮาย) จ.ชลบุรี ตามนโยบายที่ต้องการเชื่อมโยงการคมนาคมขนส่งทางน้ําฝั่งตะวันตกและตะวันออก และเพิ่มศักยภาพทางเศรษฐกิจของประเทศ
“ท่านนายกฯ ฝากขอบคุณกระทรวงคมนาคมและหน่วยงานที่เกี่ยวข้องที่ช่วยกันผลักดันให้โครงการดังกล่าวเกิดขึ้นได้สําเร็จ ทั้งการปรับปรุงท่าเรือและออกเดินเรือ ซึ่งจะช่วยประหยัดเวลาในการเดินทางโดยรถยนต์ได้กว่าครึ่งหนึ่ง และยังเป็นทางเลือกใหม่ของการท่องเที่ยวทางทะเลที่เชื่อมโยงระหว่างสองฝั่ง รวมทั้งจะช่วยสร้างความเจริญให้พื้นที่โดยรอบท่าเรือกลายเป็นแหล่งเศรษฐกิจได้ปีละกว่า 4,000 ล้านบาท”
พลโท สรรเสริญ กล่าวต่อว่า นายกรัฐมนตรีได้กําชับให้กระทรวงคมนาคมจับมือกับหน่วยงานอื่น ๆ เช่น กระทรวงการท่องเที่ยวและกีฬา ประชาสัมพันธ์ข่าวสารให้ประชาชนและนักท่องเที่ยวได้รับทราบ เพื่อดึงดูดให้มีผู้ใช้บริการเพิ่มขึ้น รวมทั้งเร่งรัดศึกษาความเป็นไปได้ในการเพิ่มเติมเส้นทางอื่น ๆ ทั้งบางปู-หัวหิน บางปู-พัทยา ที่กําหนดไว้ในแผน สําหรับเป็นทางเลือกใหม่ให้กับประชาชน
“ทั้งนี้ ในช่วงที่เปิดทดลองให้ประชาชนและนักท่องเที่ยวได้ใช้บริการฟรี ระหว่างวันที่ 1 – 15 ม.ค.60 ที่ผ่านมานั้น ได้รับการตอบรับเป็นอย่างดี โดยเรือเฟอร์รี่ข้ามอ่าวไทย หรือเรือรอยัล 1 เป็นเรือขนาดใหญ่ปรับอากาศ 2 ชั้น มีชั้นประหยัด 286 ที่นั่ง ชั้นธุรกิจ 44 ที่นั่ง ห้องวีไอพี 2 ห้อง ๆ ละ 8 ที่นั่ง ซึ่งได้ผ่านการตรวจสอบความมั่นคงแข็งแรงและความปลอดภัยจากกรมเจ้าท่าเป็นที่เรียบร้อยแล้ว เบื้องต้นเปิดให้บริการวันละ 2 เที่ยว ผู้ที่สนใจติดต่อสอบถามข้อมูลได้ที่ศูนย์ลูกค้าสัมพันธ์ โทร. 038 488 999”
---------------------------
รัฐบาลไทย-ข่าวทำเนียบรัฐบาล-‘บิ๊กอู๋’เผย ทางการไต้หวันอนุญาตให้แรงงานต่างชาติผิดกฎหมายรายงานตัวกลับประเทศ
วันเสาร์ที่ 9 กุมภาพันธ์ 2562
‘บิ๊กอู๋’เผย ทางการไต้หวันอนุญาตให้แรงงานต่างชาติผิดกฎหมายรายงานตัวกลับประเทศ
รมว.แรงงาน เตือนแรงงานไทยในไต้หวันที่เดินทางไปทํางานอย่างผิดกฎหมาย รีบแจ้งความประสงค์เดินทางกลับประเทศและกลับไปทํางานอย่างถูกกฎหมาย เพื่อให้ได้รับการดูแลสิทธิประโยชน์ตามกฎหมาย
รมว.แรงงาน เตือนแรงงานไทยในไต้หวันที่เดินทางไปทํางานอย่างผิดกฎหมาย รีบแจ้งความประสงค์เดินทางกลับประเทศและกลับไปทํางานอย่างถูกกฎหมาย เพื่อให้ได้รับการดูแลสิทธิประโยชน์ตามกฎหมาย ภายหลังทางการไต้หวันออกประกาศอนุญาตให้แรงงานต่างชาติผิดกฎหมายรายงานตัวกลับประเทศได้ทันที เพียงมีเอกสารเดินทางและตั๋วเครื่องบินกลับ จะได้ไม่ต้องถูกกักขัง
วันนี้ (9 ก.พ.62) พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน เปิดเผยว่า ตามที่ทางการไต้หวัน ได้ประกาศโครงการพิเศษ ลดหย่อนโทษสําหรับชาวต่างชาติที่อยู่เลยกําหนดวีซ่า ซึ่งรวมถึงแรงงานต่างชาติที่หลบหนีจากนายจ้างกลายเป็นแรงงานผิดกฎหมาย และชาวต่างชาติที่อยู่เลยกําหนดวีซ่า ให้สามารถเข้ามอบตัว และสามารถเดินทางกลับประเทศได้ ระหว่างวันที่ 1 มกราคม – 30 มิถุนายน 2562 นั้น มีสาระสําคัญ คือ 1) ไม่ว่าจะหลบหนีหรืออยู่เลยกําหนดวีซ่านานเท่าไหร่ จะได้รับการลดหย่อนค่าปรับเหลือ 2,000 เหรียญไต้หวัน 2) หากหลบหนีหรืออยู่เลยกําหนดวีซ่าไม่เกิน 3 ปี จะไม่ถูกจํากัดการเข้าไต้หวัน และกลับไปแล้วสามารถเข้าสู่ไต้หวันได้อย่างถูกกฎหมาย ส่วนกรณีที่อยู่เลย 3 ปี จะได้รับการลดหย่อนการจํากัดเข้าไต้หวันกึ่งหนึ่ง 3) ผู้ประสงค์เข้ามอบตัว ขอให้เตรียมเอกสารการเดินทาง (พาสปอร์ต) และตั๋วเครื่องบิน ให้ไปรายงานตัวต่อสํานักงานตรวจคนเข้าเมืองท้องที่ โดยจะไม่ถูกกักตัวอยู่ในสถานกักกัน หากเอกสารการเดินทางและตั๋วเครื่องบินพร้อม เมื่อมอบตัวเสร็จแล้ว สามารถเดินทางกลับประเทศได้ทันที 4) ช่วงระหว่างการมอบตัวในโครงการพิเศษนี้ เริ่มตั้งแต่วันที่ 1 ม.ค. - 30 มิ.ย. 2562 และ 5) หากถูกตรวจพบในระหว่างหรือเมื่อสิ้นสุดโครงการ จะต้องเสียค่าปรับและถูกจํากัดการเข้าไต้หวันตามบทลงโทษเดิม ทั้งนี้ ตามบทลงโทษในปัจจุบัน จะถูกปรับตามระยะเวลาที่อยู่เกินกําหนด สูงสุด 10,000 เหรียญไต้หวัน และจะถูกจํากัดการเดินทางเข้าไต้หวันเป็นเวลา 3 ปีขึ้นไป
ในการนี้ พล.ต.อ.อดุลย์ฯ กล่าวต่อว่า กระทรวงแรงงาน ขอแจ้งเตือนไปยังแรงงานไทยในไต้หวันที่ทํางานโดยผิดกฎหมาย หรืออยู่เลยกําหนดวีซ่า ให้เข้ามอบตัว โดยรายงานตัวต่อสํานักงานตรวจคนเข้าเมืองท้องที่เพื่อเดินทางกลับประเทศ และสําหรับผู้ที่มีความประสงค์จะเดินทางไปทํางานในไต้หวันสามารถติดต่อกรมการจัดหางาน กระทรวงแรงงาน โดยสามารถสอบถามรายละเอียดเพิ่มเติมได้ที่กองบริหารแรงงานไทยไปต่างประเทศ กรมการจัดหางาน 02-245 1034 หรือสายด่วนกระทรวงแรงงาน 1506 กด 2 กรมการจัดหางาน
“ขอเตือนคนไทยที่จะเดินทางไปทํางานต่างประเทศ จะต้องไปด้วยวิธีการที่ถูกต้องตามกฎหมาย เพราะการเดินทางไปทํางานอย่างถูกกฎหมายจะได้รับ อัตราค่าจ้างตามกฎมาย และได้รับการคุ้มครองด้านสิทธิประโยชน์จากทางการ ขณะที่การลักลอบเข้าไปทํางานอย่างผิดกฎหมาย จะทําให้การได้รับความช่วยเหลือเป็นไปด้วยความยากลําบาก และไม่สามารถเรียกร้องสิทธิใดๆ จากนายจ้างได้ จึงขอให้แรงงานไทยตระหนักถึงการเดินทางไปทํางานที่ถูกต้องตามกฎหมายและขอให้ศึกษาข้อมูลรายละเอียดที่เกี่ยวข้องให้ชัดเจน ก่อนตัดสินใจไปทํางานต่างประเทศ” พล.ต.อ.อดุลย์ฯ กล่าวในท้ายสุด
------------------------------------------------------------------
กลุ่มงานโฆษกและการข่าว/
กองเผยแพร่และประชาสัมพันธ์/
ณัฏฐภัทร์ ชื่นเอี่ยม - ข่าว/
9 กุมภาพันธ์ 2562
รัฐบาลไทย-ข่าวทำเนียบรัฐบาล-สธ.ลดความแออัดรพ.ขนาดใหญ่ เพิ่มศักยภาพระบบบริการปฐมภูมิ
วันศุกร์ที่ 8 มีนาคม 2562
สธ.ลดความแออัดรพ.ขนาดใหญ่ เพิ่มศักยภาพระบบบริการปฐมภูมิ
กระทรวงสาธารณสุข ลดความแออัดโรงพยาบาลใหญ่ โดยการพัฒนาระบบบริการปฐมภูมิ จัดสรรงบประมาณ 563 ล้านบาท บริการประชาชนในพื้นที่ ลดการเดินทาง กําชับการใช้งบฯอย่างโปร่งใส ประชาชนได้ประโยชน์สูงสุด
นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ว่า กระทรวงสาธารณสุข มีนโยบายลดความแออัดของผู้รับบริการในโรงพยาบาลขนาดใหญ่ โดยการเพิ่มศักยภาพระบบบริการปฐมภูมิ ให้ประชาชนได้รับบริการในพื้นที่ ในปีงบประมาณ 2562 ได้จัดสรรงบประมาณกว่า 563 ล้านบาท ให้โรงพยาบาลส่งเสริมสุขภาพตําบลขนาดใหญ่ จํานวน 1,087 แห่ง ปรับระบบบริการที่จําเป็นและเพียงพอสําหรับระบบบริการปฐมภูมิ อาทิ การดูแลคุณภาพแม่และเด็ก การฝากครรภ์ การตรวจรักษาทางการแพทย์ บริการครอบคลุมทุกมิติ มีมาตรฐานที่สูงขึ้น เหมาะสมกับการเปลี่ยนแปลงของสังคมชนบทที่เป็นสังคมเมืองเพิ่มมากขึ้น ประชาชนเข้าถึงบริการที่มีคุณภาพ ใกล้บ้าน สะดวก รวดเร็ว ประหยัดค่าใช้จ่ายไม่ต้องเดินทางเข้ารับบริการในโรงพยาบาลที่อยู่ไกล
“เนื่องจากเป็นงบกลางฉุกเฉิน ปี 2561 จึงต้องดําเนินการจัดซื้อให้เสร็จภายในเดือนมีนาคม ปี 2562 ขอให้ผู้ตรวจราชการและนายแพทย์สาธารณสุขจังหวัด เร่งรัดและควบคุมกํากับการใช้งบประมาณอย่างโปร่งใส ตรวจสอบได้ เพื่อให้ประชาชนและหน่วยงานได้ประโยชน์สูงสุด โดยได้ตั้งคณะกรมการตรวจติดตามการใช้งบประมาณฯ มอบหมายให้นายแพทย์สมควร หาญพัฒนชัยกูร หัวหน้าสํานักวิชาการสาธารณสุข เป็นประธาน ร่วมกับผู้ตรวจราชการกระทรวง สาธารณสุขนิเทศก์ทุกเขต และผู้อํานวยการกลุ่มเสริมสร้างวินัยและระบบคุณธรรม ผู้อํานวยการกองคลัง ผู้อํานวยการกองบริหารการสาธารณสุข ติดตามกํากับ หากมีปัญหาขอให้สอบถามมาที่ส่วนกลาง” นายแพทย์สุขุมกล่าว
ทังนี้ แผนการพัฒนาระบบบริการโรงพยาบาลส่งเสริมสุขภาพตําบลขนาดใหญ่ จะมีการจัดหาครุภัณฑ์ทางการแพทย์ ประกอบด้วย เครื่องวัดความดันโลหิตแบบสอดแขนอัตโนมัติ เครื่องปั่นฮีมาโตคริต เครื่องนึ่งฆ่าเชื้อขนาดใหญ่ (Autoclave) เครื่องฟังเสียงหัวใจทารกในครรภ์ (Doptone) เครื่องวัดความอิ่มตัวของออกซิเจนในเลือด (Pulse Oximeter) ชนิดพกพา เครื่องผลิตออกซิเจนขนาด 8 ลิตร เครื่องคอมพิวเตอร์ สําหรับประมวลผล นอกจากนี้ ได้จัดหาครุภัณฑ์การแพทย์ตามความขาดแคลนสําหรับรพ.สต.ขนาดใหญ่ ประกอบด้วย ยูนิตทําฟัน จํานวน 47 แห่ง และเครื่องวัดคลื่นไฟฟ้าหัวใจชนิด 12 ลีด พร้อมระบบแปรผลอัตโนมัติ (EKG) จํานวน 72 แห่ง รวมทั้งเครื่องกระตุกหัวใจไฟฟ้าชนิดอัตโนมัติ (AED) จํานวน 297 แห่ง
*****************************************8 มีนาคม 2562
รัฐบาลไทย-ข่าวทำเนียบรัฐบาล-ทส. เปิดป้ายอุทยานแห่งชาติถ้ำหลวง-ขุนน้ำนางนอน (เตรียมการ)​
วันศุกร์ที่ 11 ตุลาคม 2562
ทส. เปิดป้ายอุทยานแห่งชาติถ้ําหลวง-ขุนน้ํานางนอน (เตรียมการ)​
กระทรวงทรัพยากรธรรมชาติและสิ่งแวดล้อม จัดพิธีเปิดป้าย อุทยานแห่งชาติถ้ําหลวง-ขุนน้ํานางนอน (เตรียมการ)​ อําเภอแม่สาย จังหวัดเชียงราย เตรียมรับนักท่องเที่ยวและเป็นศูนย์การเรียนรู้กรณีถ้ําหลวง-ขุนน้ํานางนอน
ทส. เปิดป้ายอุทยานแห่งชาติถ้ําหลวง-ขุนน้ํานางนอน (เตรียมการ)​
กระทรวงทรัพยากรธรรมชาติและสิ่งแวดล้อม จัดพิธีเปิดป้าย อุทยานแห่งชาติถ้ําหลวง-ขุนน้ํานางนอน (เตรียมการ)​ อําเภอแม่สาย จังหวัดเชียงราย เตรียมรับนักท่องเที่ยวและเป็นศูนย์การเรียนรู้กรณีถ้ําหลวง-ขุนน้ํานางนอน
วานนี้ (10 ตุลาคม 2562) รัฐมนตรีว่าการกระทรวงทรัพยากรธรรมชาติและสิ่งแวดล้อม (นายวราวุธ ศิลปอาชา)​ พร้อมด้วย ผู้ช่วย รัฐมนตรีว่าการกระทรวงทรัพยากรธรรมชาติและสิ่งแวดล้อม (นายนพดล พลเสน)​และปลัดกระทรวงทรัพยากรธรรมชาติและสิ่งแวดล้อม (นายจตุพร บุรุษพัฒน์)​ เดินทางไปเปิดป้ายอุทยานแห่งชาติถ้ําหลวง-ขุนน้ํานางนอน (เตรียมการ) อําเภอแม่สาย จังหวัดเชียงราย พร้อมตรวจ ติดตามความก้าวหน้าการดําเนินการพัฒนาและฟื้นฟูพื้นที่ในบริเวณถ้ําหลวงและขุนน้ํานางนอนด้วย โดยภายในงานประกอบด้วยหน่วยงานภาครัฐ ภาคเอกชน สื่อมวลชนและประชาชนในพื้นที่ รวมประมาณ 500 คน เข้าร่วมกิจกรรมดังกล่าวด้วย
สําหรับการจัดตั้งอุทยานแห่งชาติถ้ําหลวง-ขุนน้ํานางนอน (เตรียมการ) เดิมเป็นวนอุทยานถ้ําหลวง-ขุนน้ํานางนอน กรมป่าไม้ได้ประกาศจัดตั้งเป็นวนอุทยาน เมื่อวันที่ 1 ตุลาคม 2529 มีเนื้อที่ 5,000 ไร่ ต่อมาเกิดเหตุการณ์ระหว่างวันที่ 23 มิถุนายน – 11 กรกฎาคม 2561 นักฟุตบอลทีมหมูป่าอะคาเดมี่ แม่สาย จํานวน 13 คน ได้พลัดหลงภายในถ้ําหลวง ในช่วงระหว่างปฏิบัติการค้นหาและกู้ภัยดังกล่าว เป็นประวัติศาสตร์ของการช่วยเหลือ ที่มีชื่อเสียงลือลั่นก้องโลก จึงทําให้เป็นแหล่งที่ผู้คนให้ความสนใจและดึงดูดนักท่องเที่ยวทั้งชาวไทยและชาวต่างประเทศเข้ามาเยี่ยมในสถานที่และเหตุการณ์ จากประวัติศาสตร์ครั้งนี้ กรมอุทยานแห่งชาติ สัตว์ป่า และพันธุ์พืช จึงได้พิจารณาบริเวณที่จะดําเนินการประกาศจัดตั้งเป็นอุทยานแห่งชาติถ้ําหลวง-ขุนน้ํานางนอน ในบริเวณป่าสงวนแห่งชาติป่าดอยนางนอน โดยสํารวจพื้นที่ร่วมกับสํานักจัดการทรัพยากรป่าไม้ที่ 2 (เชียงราย) กรมป่าไม้ มูลนิธิแม่ฟ้าหลวง ในพระบรมราชูปถัมภ์ กรมกิจการพลเรือนทหารบก กองทัพบก ได้เนื้อที่รวมประมาณ 12,000 ไร่ หรือ 19.2 ตร.กม. ครอบคลุมท้องที่ตําบลห้วยไคร้ ตําบลโป่งผา ตําบลโป่งงาม และตําบลเวียงพางคํา อําเภอแม่สาย จังหวัดเชียงราย จากการยกฐานะความสําคัญของพื้นที่จากวนอุทยานเป็นอุทยานแห่งชาติ ซึ่งนํามาถึงการพัฒนายกระดับมาตรฐานอุทยานแห่งชาติของไทยไปสู่ระดับสากลโดยเป็นแหล่งท่องเที่ยวเชิงอนุรักษ์ที่มีการบริการที่ดีกับนักท่องเที่ยวมีการดําเนินงานที่เป็นมิตรกับสิ่งแวดล้อมควบคู่ไปกับการปกป้องฟื้นฟูความสมบูรณ์ของทรัพยากรธรรมชาติในพื้นที่ให้เกิดความยั่งยืน สํานักบริหารพื้นที่อนุรักษ์ที่ 15 (เชียงราย) โดยอุทยานแห่งชาติถ้ําหลวง-ขุนน้ํานางนอน (เตรียมการ) ได้มีการพัฒนาและปรับปรุงพื้นที่ เพื่อรองรับการเข้ามาใช้บริการของนักท่องเที่ยว โดยได้จัดทําป้ายอุทยานแห่งชาติถ้ําหลวง-ขุนน้ํานางนอน ด้วยแนวคิดการนําลักษณะของภูมิประเทศที่โดดเด่นเป็นเอกลักษณ์ จึงจําลองเป็นเทือกเขาดอยนางนอน โดยใช้เทคนิคปูนปั้นหินเทียม ซึ่งป้ายมีขนาดความยาว 30 เมตร สูง 5 เมตร เพื่อสร้างเป็นจุดแลนด์มาร์ก จุดเช็คอินแห่งใหม่ ของอําเภอแม่สาย จังหวัดเชียงราย และได้มีพิธีเปิดป้ายอุทยานแห่งชาติถ้ําหลวง-ขุนน้ํานางนอนขึ้น
รัฐบาลไทย-ข่าวทำเนียบรัฐบาล-“ดร.สาธิต” ประกาศมอบของขวัญปีใหม่ให้ อสม. สร้างขวัญกำลังใจ
วันพฤหัสบดีที่ 2 มกราคม 2563
“ดร.สาธิต” ประกาศมอบของขวัญปีใหม่ให้ อสม. สร้างขวัญกําลังใจ
รัฐมนตรีช่วยว่าการกระทรวงสาธารณสุข ขึ้นเวทีประกาศกระทรวงสาธารณสุขมอบของขวัญปีใหม่สร้างขวัญกําลังใจ อสม. เจ็บป่วยใช้สิทธิห้องพิเศษฟรี มีสวัสดิการฌาปนกิจสงเคราะห์ พร้อมชวน อสม. เป็นต้นแบบดูแลสุขภาพ ออกกําลังกาย ใส่ใจโภชนาการ เพื่อสุขภาพที่ดีของคนในชุมชน
รัฐมนตรีช่วยว่าการกระทรวงสาธารณสุข ขึ้นเวทีประกาศกระทรวงสาธารณสุขมอบของขวัญปีใหม่สร้างขวัญกําลังใจ อสม. เจ็บป่วยใช้สิทธิห้องพิเศษฟรี มีสวัสดิการฌาปนกิจสงเคราะห์ พร้อมชวน อสม. เป็นต้นแบบดูแลสุขภาพ ออกกําลังกาย ใส่ใจโภชนาการ เพื่อสุขภาพที่ดีของคนในชุมชน
ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ให้สัมภาษณ์ภายหลังการลงพื้นที่ให้กําลังใจเจ้าหน้าที่อาสาสมัครสาธารณสุขประจําหมู่บ้าน ต.หนองขาว อ.ท่าม่วง จ.กาญจนบุรี ว่า กระทรวงสาธารณสุขมีอาสาสมัครสาธารณสุขทั่วประเทศกว่า 1,040,000 คน นับเป็นเครือข่ายจิตอาสาที่มีความเข้มแข็งที่ขับเคลื่อนภารกิจในการดูแลส่งเสริมสุขภาพประชาชนในพื้นที่ ร่วมกับเจ้าหน้าที่โรงพยาบาลส่งเสริมสุขภาพตําบล (รพ.สต.) มาอย่างยาวนาน โดยกระทรวงสาธารณสุขมีนโยบายเพิ่มศักยภาพและให้ขวัญกําลังใจพี่น้อง อสม.ทั่วประเทศ ที่จะดําเนินการให้แล้วเสร็จภายในปีใหม่ พ.ศ.2563 ใน 2 เรื่อง คือ การให้สิทธิห้องพิเศษในโรงพยาบาลสังกัดกระทรวงสาธารณสุขฟรี สําหรับ อสม.ที่ป่วยและนอนรักษาตัว และสวัสดิการฌาปนกิจสงเคราะห์ เพื่อเป็นหลักประกันให้ทายาทเมื่อเสียชีวิต ซึ่งขณะนี้อยู่ในกระบวนการรับสมัครสมาคมฌาปนกิจสงเคราะห์ โดย อสม.ที่สนใจยื่นความประสงค์ได้ที่สถานบริการสาธารณสุขที่ส่งผลปฏิบัติงาน (อสม.1)
“ทั้งหมดนี้คือสิ่งที่กระทรวงสาธารณสุขต้องการมอบเป็นขวัญและกําลังใจให้กับพี่น้อง อสม.ทั่วประเทศ ในการปฏิบัติหน้าที่เพื่อเป็นสวัสดิการ สิ่งใดที่กระทรวงสาธารณสุขทําได้พวกเราจะทําให้ทันที” ดร.สาธิตกล่าว
************************************* 2 มกราคม 2563
รัฐบาลไทย-ข่าวทำเนียบรัฐบาล-รอง นรม. เป็นประธานการประชุม คณะกรรมการนโยบายบริหารจัดการแร่แห่งชาติ (คนร.) ครั้งที่ 1/2560
วันจันทร์ที่ 12 มิถุนายน 2560
รอง นรม. เป็นประธานการประชุม คณะกรรมการนโยบายบริหารจัดการแร่แห่งชาติ (คนร.) ครั้งที่ 1/2560
ที่ประชุมได้พิจารณาและมีมติเห็นชอบแผนยุทธศาสตร์ในการบริหารจัดการทรัพยากรแร่ทองคํา
วันนี้ (12 มิถุนายน 2560) เวลา 10.00 น. ณ ตึกสันติไมตรี (หลังใน) ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุม คณะกรรมการนโยบายบริหารจัดการแร่แห่งชาติ (คนร.) ครั้งที่ 1/2560
ที่ประชุมได้พิจารณาและมีมติเห็นชอบแผนยุทธศาสตร์ในการบริหารจัดการทรัพยากรแร่ทองคํา โดยกําหนดวิสัยทัศน์ในฐานะที่ประเทศไทยมีกรอบนโยบายและยุทธศาสตร์ในการบริหารจัดการทรัพยากรแร่ทองคําที่ก่อให้เกิดประโยชน์สูงสุดต่อประเทศ โดยคํานึงถึงดุลยภาพทางเศรษฐกิจ สังคม และสิ่งแวดล้อม ซึ่งมีเป้าประสงค์ให้ภาครัฐและท้องถิ่นได้รับผลประโยชน์ ตอบแทนจากประกอบกิจการเหมืองแร่ทองคําที่เหมาะสม ประชาชนในชุมชนมีส่วนร่วมในการบริหารจัดการทรัพยากรแร่ทองคําเพิ่มขึ้น และปัญหาผลกระทบจากการประกอบกิจการเหมืองแร่ทองคําลดลง ซึ่งผู้ประกอบการเหมืองแร่ทองคํามีการประกอบกิจการที่มีมาตรฐานสากล มีความรับผิดชอบต่อสังคมและชุมชน โดยสามารถอยู่ร่วมกับชุมชนได้
ทั้งนี้ มียุทธศาสตร์การบริหารจัดการทรัพยากรแร่ทองคํา ประกอบด้วย
1. ยุทธศาสตร์การยกระดับการจัดการ บริหารจัดการทรัพยากรแร่ทองคํา ด้านเศรษฐกิจ ด้วยการเพิ่มผลประโยชน์ตอบแทนแก่ภาครัฐและท้องถิ่น การจัดเก็บและจัดสรรผลประโยชน์ที่เหมาะสมและเป็นธรรม
2. ยุทธศาสตร์การยกระดับการบริหารจัดการทรัพยากรแร่ทองคํา ด้านสังคมและชุมชน โดยยกระดับมาตรฐานความรับผิดชอบต่อสังคมของผู้ประกอบการและการพัฒนาอาชีพ และชีวิตความเป็นอยู่ของประชาชนในชุมชน
3. ยุทธศาสตร์การยกระดับการบริหารจัดการทรัพยากรแร่ทองคํา ด้านสิ่งแวดล้อมและสุขภาพ โดยมีมาตรฐานการป้องกัน และแก้ไขปัญหาผลกระทบต่อสิ่งแวดล้อมและสุขภาพ รวมไปถึงการฟื้นฟูพื้นที่ที่ชัดเจน เช่นกองทุนหลักประกันและการทําประกันภัย ตลอดจนการจัดทํา Baseline Data และ Buffer Zone เพื่อป้องกันและแก้ไขปัญหาผลกระทบต่อชุมชน
รวมทั้งมีกรอบนโยบายในการบริหารจัดการทรัพยากรแร่ทองคํา จํานวน 6 ด้าน ได้แก่ ด้านการบริหารจัดการแหล่งแร่ทองคํา ด้านผลประโยชน์ตอบแทนแก่ภาครัฐและท้องถิ่น ด้านความปลอดภัย การป้องกันรักษาคุณภาพสิ่งแวดล้อม การฟื้นฟูพื้นที่ ด้านการกํากับดูแลการประกอบการ ด้านการมีส่วนร่วมของประชาชน ตลอดจนด้านความรับผิดชอบต่อสังคมและชุมชนอย่างเป็นรูปธรรม
***********************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมช.มหาดไทย เป็นประธานในพิธีมอบรางวัลผู้อุทิศตนเพื่อสิ่งแวดล้อมปี 2560
วันศุกร์ที่ 31 มีนาคม 2560
รมช.มหาดไทย เป็นประธานในพิธีมอบรางวัลผู้อุทิศตนเพื่อสิ่งแวดล้อมปี 2560
รัฐมนตรีช่วยว่าการกระทรวงมหาดไทย ประธานในพิธีมอบรางวัลผู้อุทิศตนเพื่อสิ่งแวดล้อมปี 2560
วันนี้ (31 มี.ค.2560) ณ ศูนย์ประชุมสถาบันวิจัยจุฬาภรณ์ หลักสี่ กรุงเทพมหานคร นายสุธี มากบุญ รัฐมนตรีช่วยว่าการกระทรวงมหาดไทย เป็นประธานในพิธีมอบรางวัลผู้อุทิศตนเพื่อสิ่งแวดล้อมปี 2560 ครั้งที่ 2 ซึ่งจัดขึ้นโดย มูลนิธิสิ่งแวดล้อมศึกษา มหาวิทยาลัยมหาสารคาม โดยในปีนี้มีผู้เข้ารับรางวัลผู้อุทิศตนเพื่อสิ่งแวดล้อม จํานวน 12 ราย ใน 5 สาขา ประกอบด้วย สาขาทรัพยากรธรรมชาติและสิ่งแวดล้อม สาขาการสอนสิ่งแวดล้อม สาขาส่งเสริมคุณภาพสิ่งแวดล้อม สาขาศิลปินเพื่อสิ่งแวดล้อม และสาขาสื่อสารสิ่งแวดล้อม
โอกาสนี้ รัฐมนตรีช่วยว่าการกระทรวงมหาดไทย กล่าวว่า รู้สึกยินดีและเป็นเกียรติอย่างยิ่งที่ได้มามอบรางวัลผู้อุทิศตนเพื่อสิ่งแวดล้อมซึ่งกิจกรรมในวันนี้ถือเป็นกิจกรรมที่ดีและเป็นการมอบกําลังใจให้แก่ผู้ที่อุทิศตนเพื่อการอนุรักษ์สิ่งแวดล้อม ขอชื่นชมและเป็นกําลังใจให้ทุกท่านและขอแสดงความยินดีกับผู้ที่ได้รับรางวัลในปีนี้ขอให้ทุกท่านได้ภูมิใจและมีกําลังใจในการทํางานเพื่ออนุรักษ์สิ่งแวดล้อมต่อไป.
รัฐบาลไทย-ข่าวทำเนียบรัฐบาล-นายกรัฐมนตรีแสดงความห่วงใยต่อสถานการณ์น้ำสะสมจำนวนมากจากปริมาณน้ำฝน และพายุ สั่งการให้ส่วนราชการเตรียมความพร้อม แจ้งเตือนภัยให้ประชาชนทราบสถานการณ์อย่างทันถ่วงที
วันอังคารที่ 10 ตุลาคม 2560
นายกรัฐมนตรีแสดงความห่วงใยต่อสถานการณ์น้ําสะสมจํานวนมากจากปริมาณน้ําฝน และพายุ สั่งการให้ส่วนราชการเตรียมความพร้อม แจ้งเตือนภัยให้ประชาชนทราบสถานการณ์อย่างทันถ่วงที
นายกรัฐมนตรีแสดงความห่วงใยต่อสถานการณ์น้ําสะสมจํานวนมากจากปริมาณน้ําฝน และพายุ สั่งการให้ส่วนราชการเตรียมความพร้อม แจ้งเตือนภัยให้ประชาชนทราบสถานการณ์อย่างทันถ่วงที
วันนี้ (10 ตุลาคม 2560) เวลา 13.40 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีแสดงความห่วงใยต่อปริมาณน้ําฝนที่ตกขณะนี้ว่า ประเทศไทยเป็นพื้นที่ลุ่มต่ํา มีความเสี่ยงสูงต่อน้ําท่วมขังที่เกิดจากน้ําฝนที่ตกจํานวนมาก และจากพายุ ซึ่งจะทําให้มีปริมาณน้ําสะสมมากขึ้นอาจส่งผลกระทบต่อประชาชน โดยได้สั่งการให้หน่วยงานที่เกี่ยวข้องเตรียมความพร้อมรองรับสถานการณ์ พร้อมกับขอให้ประชาชนติดตามสถานการณ์จากการแจ้งเตือนจากส่วนราชการ กรมอุตุวิทยา พร้อมสั่งการให้จัดทําเป็นตัววิ่งแจ้งเตือนภัยสถานการณ์น้ําให้ประชาชนได้รับทราบผ่านสื่อต่าง ๆ แล้ว
----------------------------------------